Els equips d'assessorament i orientació psicopedagògica (EAP) són serveis educatius de composició multidisciplinar que, en un àmbit territorial definit, donen suport psicopedagògic als centres docents.
La seva intervenció, que requereix actuació directa en els centres, s'adreça als òrgans directius i de coordinació dels centres, al professorat, a l'alumnat i a les famílies, per tal de col·laborar a oferir la resposta educativa més adequada, especialment per als alumnes amb disminucions i per als que presenten més dificultats en el procés d'aprenentatge.
El Decret 155/1994, de 28 de juny, pel qual es regulen els serveis educatius del Departament d'Ensenyament (DOGC núm. 1918, de 8.7.1994), estableix que l'àmbit territorial d'actuació dels equips d'assessorament i orientació psicopedagògica és el comarcal, i preveu la possibilitat que tinguin un àmbit territorial d'actuació diferent en funció de l'existència de necessitats específiques en una zona determinada.
En aquests moments, atesa la dinàmica de treball dels centres educatius de les ciutats de Badalona i de L'Hospitalet de Llobregat, i per tal de garantir una dedicació conjunta i eficient a les necessitats específiques d'ambdues zones, és convenient comptar amb un únic equip d'assessorament i orientació psicopedagògica en cada una de les dues ciutats.
Per altra banda, a la comarca del Gironès, com a conseqüència dels canvis en la realitat demogràfica que ha tingut lloc en els darrers anys, és necessari articular una nova distribució dels àmbits geogràfics d'actuació de determinats EAP.
En aquest sentit, és convenient dur a terme una redistribució geogràfica, així com un canvi de denominació, de l'EAP Gironès-Oest i de l'EAP Gironès-Est.
Per aquests motius, d'acord amb els informes de la Inspecció d'Educació i dels respectius serveis territorials, a proposta de la Direcció General d'Educació Infantil i Primària,
Es fusionen els equips d'assessorament psicopedagògic (EAP) que es detallen a l'annex I d'aquesta Ordre en l'àmbit territorial i emplaçament que s'indica, amb efectes a partir del curs escolar 2015-2016.
S'atribueix nou àmbit territorial d'actuació i nova denominació als equips d'assessorament psicopedagògic (EAP) que es detallen a l'annex II, en l'àmbit territorial i emplaçament que s'indica, amb efectes a partir del curs escolar 2015-2016.
Els professionals d'aquests serveis, així com les funcions que tenen assignades, es redistribueixen d'acord amb els criteris que estableix la normativa, sense que aquests canvis suposin cap increment de despesa.
Contra aquesta Resolució es pot interposar recurs contenciós administratiu davant el jutjat contenciós administratiu en el termini de dos mesos a comptar de l'endemà de la seva publicació al DOGC, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, es pot interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que es consideri convenient.
Equips d'assessorament psicopedagògic (EAP) que es fusionen:
Denominació: EAP B-05 i EAP B-43
Codis de centre: 08900257 i 08900407
Denominació: EAP B-17 i EAP B-33
Codis de centre: 08900258 i 08900276
Localitat: L'Hospitalet de Llobregat
Nou centre: EAP B-56 de l'Hospitalet de Llobregat (codi 08902204)
Equips d'assessorament psicopedagògic (EAP) als quals s'atribueix nou àmbit territorial d'actuació i nova denominació:
Nova denominació: EAP de Girona (codi 17905265)
Nou àmbit d'actuació: Girona, Sarrià de Ter i Sant Julià de Ramis-Medinyà
Nova denominació: EAP del Gironès (codi 17905266).
Nou àmbit d'actuació: Aiguaviva, Quart, Sant Gregori, Fornells de la Selva, Vilablareix, Salt, Llagostera, Flaçà, Bordils, Cervià de Ter, Sant Jordi Desvalls, Celrà, Bescanó i Cassà de la Selva.